Ո՞ւմ գլուխը չէր պտտվում 80-ականների վերջին «ազատություն» քաղցր բառից։ Բայց, ինչպես նկատեց վերջերս մի խելացի մարդ, ո՞վ կարող էր կանխատեսել, որ ազատությունը կդարձնի մարդկանց ավելի վատը, ավելի բարոյազուրկ ու ստոր։ Որ ազատության պայմաններում քաղաքացիները կնետվեն հափռելու եւ սպանելու, վաճառքի կհանեն իրենց ու իրենց նմաններին։ Որ հենց այդ ազատությունն ազատ կարձակի ոչ թե վսեմ զգացմունքերը, այլ նախեւառաջ ամենանսեմ ու ստամոքսապաշտ բնազդները։